laion/Wikipedia-Exotic huggingface dataset:
הארולד הוגאן

הארולד "האפי" הוגאן (באנגלית: Harold "Happy" Hogan) הוא דמות משנה בדיונית שהופיעה בחוברות הקומיקס איירון מן ביקום מארוול קומיקס. הדמות הופיעה לראשונה בחוברת Tales of Suspense #45 מספטמבר 1963, ונוצרה על ידי הכותב סטן לי והמאייר דון הק. את דמותו של האפי הוגאן ביקום הקולנועי של מארוול, ובפרט בסרטי הלייב אקשן "איירון מן", "איירון מן 2", "איירון מן 3", "ספיידרמן: השיבה הביתה", "הנוקמים: סוף המשחק", "ספיידרמן: רחוק מהבית", "ספיידרמן: אין דרך הביתה" ו"דדפול & וולברין") גילם השחקן והבמאי ג'ון פאברו. האפי הוגאן הוא מתאגרף לשעבר אשר נחל כישלון בקרבות שניהל. הוא נשכר בידי טוני סטארק לשמש כנהג אישי וכעוזר לאחר שהוגאן מציל את חייו. הוגאן לומד את דבר זהותו של טוני בחוברת Tales of Suspense #70 (אוקטובר 1965). הוא עבד במרבית חברותיו של סטארק, ביניהן "תעשיות סטארק", "תאגיד סטארק" ו"פתרונות סטארק", וכן נישא לוירג'יניה "פפר" פוטס, מזכירתו של סטארק, לאחר משולש אהבים ביניהם. לאחר שטוני סטארק נעלם באירועי "אונסלוט", הוגאן מסרב להצעתו של הטייקון קנג'ירו פוג'יקווה להצטרף למיזוג שבין "תעשיות סטארק" לבין חברתו. בהמשך, הוא שב לתפקידו כשטוני סטארק חוזר. בעוד מלחמת האזרחים של מארוול יצרה מתחים רבים בין גיבורי-העל, סטארק ניצב בפני החלטות מוסריות ופוליטיות קשות. כמוהו, גם הוגאן תמך בחוקי רישום העל-אנושיים, והיה לצידו כדי לספק עזרה נחוצה. הוא מציין בפניו כי הוא היחיד שמהווה גם בן אדם רגיל וגם גיבור-על, ומי כמוהו יוכל לראות את מצב שני הצדדים הנלחמים. במהלך יום השנה לנישואיו עם פפר, הוגאן מותקף בידי הספיימאסטר, שמותיר אותו במצב תרדמתי. במהלך ארוחת ערב בין סטארק לפפר, היא מציינת בפניו כי משאלתו האחרונה של הוגאן הייתה שלא לסיים את חייו כמו חברו, מתאגרף לשעבר שספג הרבה מהלומות לראשו ולבסוף לא היה יכול לבצע מטלות מוטוריות פשוטות. היא מבקשת ממנו לכבות את מכשיר ההנשמה בעזרת כוחות האקסטרמיס שלו, אך סטארק מסרב, באומרו שהוא לא רוצה להרוג את חברו הטוב ביותר. בסוף הסיפור, הוגאן מת, ואין הדבר ברור אם הוא מת בנסיבות טבעיות או בגלל התערבותו של סטארק. מאוחר יותר, כשסטארק החל לאבד את זכרונו כדי למנוע מנורמן אוסבורן להשיג גישה לטכנולוגיה שלו, פפר מזכירה לו אודות חבריו ומכריו, ביניהם גם האפי הוגאן. סטארק שואל "מיהו האפי?" (גם: מי שמח?). דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס Tales of Suspense #45, September 1963 Iron Man Vol.4 #14, January 2007
ג'סטין האמר

ג'סטין האמר (באנגלית: Justin Hammer) הוא דמות משנה בדיונית של נבל-על שהופיעה בחוברות הקומיקס איירון מן ביקום מארוול קומיקס. הדמות הופיעה לראשונה בחוברת Iron Man #120 ממרץ 1979, ונוצרה על ידי הכותב דייוויד מיצ'ליני והמאייר בוב לייטון. האמר הוא יליד אנגליה, שקיבל בהמשך אזרחות צרפתית והתגורר במונקו. הוא איש עסקים מולטי-מיליונר ויריבו של התעשיין טוני סטארק, שידוע בזהות איירון מן. בהמשך, הוא הופך לאיש מימון לצורכי פשע, המשתמש בשיטות שאינן אתיות ואינו בוחל באמצעים. בתמורה לחמישים אחוז מרווחי הפשע, הוא שילם ערבות לנבלי-על ומימן את הציוד והתחמושת שלהם. כפי שהוסבר במהלך הופעתו הראשונה בקומיקס, ג'סטין האמר הוא הסיבה לכך שלהרבה מנבלי-העל של איירון מן יש גישה לטכנולוגיה מתקדמת, ומדוע הם משתמשים בכך לצורך ביצוע פשעים מאשר מכירתם בשוק הפתוח. הוא חושף כי אותם נבלים הם שכירי חרב מחתרתיים שעובדים עבורו, שממומנים בחשאי כדי ללחום נגד מתחריו ויריביו של האמר, בהם טוני סטארק. בתחילת קשת הסיפור "איירון מן: שד בבקבוק", האמר ממציא מכשיר שמאפשר לו להשתלט על חליפת השריון של איירון מן ובעזרתה הוא מאלץ את סטארק להרוג שגריר חוץ. לבסוף, סטארק הצליח לטהר את שמו ולמד אודות יריבו המחוכם, שפעל מאחורי הקלעים עד לאותה עת. באירועי "מלחמות השריון", האמר גורם לכך שספיימאסטר גונב את טכנולוגיית כור הקשת של איירון מן ומוכר אותם למספר נבלי-על, בהם דינאמו הארגמן ואיש הטיטניום. סטארק יוצא למתקפת נגד ומנטרל את הטכנולוגיה שלו, אך גם משבית את החליפות שבשירות סוכנות S.H.I.E.L.D. עקב כך, סטארק מוצא את עצמו בעימות עם קפטן אמריקה וקבוצת האוונג'רס. בהמשך מתברר כי האמר השיג שליטה "סטיין אינטרנשיונל" עם מותו של מנהלה, אובדיה סטיין. הוא משתמש בנכסיו של סטיין כדי להמשיך ולמרר את חייו של סטארק. האמר אובחן במחלה סופנית דמוית מחלת הסרטן, והחליט להשמיד את סטארק לפני מותו. הוא הדביק את סטארק בנניטים שהשפיעו על מצב רוחו. בעימות האחרון ביניהם בתחנת חלל, האמר הוקפא בטעות ונחשב לאבוד בחלל. איירון מן חוזה בגופתו של האמר, שנסחפת קפואה בחלל, ומציין כי עתה הוא "יחיה לנצח". במהלך סיפור "סטארק: רסיליאנט" של שנת 2010, ג'אסטין וסאשה האמר, בתו ונכדתו של האמר, יורשות את חברתו ובונות חליפת שריון חדשה בשם "פלדת דטרויט" לצרכים צבאיים. את דמותו של ג'סטין האמר בסרט הלייב אקשן "איירון מן 2" מגלם השחקן סם רוקוול, אם כי בגרסה צעירה יותר. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס Iron Man #225, December 1987 ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
ויפלאש

ויפלאש (באנגלית: Whiplash, בתרגום לעברית: "הצלפת שוט") הוא דמות בדיונית של נבל-על המופיעה בחוברות הקומיקס איירון מן ביקום מארוול קומיקס. ויפלאש המקורי הופיע לראשונה בחוברת Tales of Suspense #97 מינואר 1968, ונוצרה על ידי הכותב דייוויד מיצ'ליני והמאייר בוב לייטון. ויפלאש הוא האלטר אגו אותו חלקו שלוש דמויות - מארק סקרלוטי, ליאן פורמן ואנטון ואנקו. סקרלוטי היה טכנאי חשמל מוכשר ביותר, שעבד בסניף "תעשיות סטארק" בסינסינטי ואשר חשק בחיי עושר. הוא בחר בקריירת פשע והחל לעבוד כמעצב נשק. הוא עיצב לעצמו חליפה בעלת שוט ממתכת ושימש כמתנקש עבור ארגון קרימינלי בשם "המאגיה", והתעמת מספר פעמים עם איירון מן. ליאן פורמן הייתה מוטאנטית שהשתמשה בכבלי אדמנטיום המחוברים לכפפות שבחליפתה ואשר שימשו אותה כשוטים. ויפלאש השלישי, אנטון ואנקו, חולק בשם יחד עם דינאמו הארגמן, אם כי שתי הדמויות אינן קשורות אחת לשנייה. ואנקו הוא מדען צעיר מעיירה נידחת בלב רוסיה, שהותקף בידי אדם שגנב את חליפת איירון מן והרג מספר מאנשי העיירה, ביניהם את אביו, איגור ואנקו, כדי להפליל את טוני סטארק. באמצעות נשק מיוחד, ואנקו מצליח לפגוע במתחזה לפני שזה האחרון נמלט מהמקום, ושריון בית החזה שלו נופל. ואנקו נהפך לאובססיבי בניסיון לנקום את מות אביו, ובעזרת הטכנולוגיה שמצא בשריון בית החזה שהושאר מאחור הוא בונה חליפת שריון המצוידת בצמד שוטים חשמליים. את דמותו של אנטון ואנקו בסרט הלייב אקשן "איירון מן 2" מגלם השחקן מיקי רורק. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס
ג'ורג' מוסטוב

ג'ורג' דניאל מוסטוב (באנגלית: George Mostow‏; 4 ביולי 1923 – 4 באפריל 2017) היה מתמטיקאי יהודי-אמריקאי. נודע בזכות תרומתו לתורה של חבורות לי, ובמיוחד גילוי תופעת הקשיחות של סריגים בחבורות לי. זוכה פרס וולף במתמטיקה לשנת 2013. נולד בבוסטון להורים יהודים שהיגרו לארצות הברית מאוקראינה בתחילת המאה ה-20. ב-1948 סיים דוקטורט באוניברסיטת הרווארד. מ-1961 עבד באוניברסיטת ג'ונס הופקינס ובאוניברסיטת ייל, עד שנת 1999 בה פרש לגמלאות. בשנת 1974 נבחר כחבר באקדמיה הלאומית למדעים בארצות הברית, ובשנים 1987–1988 היה נשיא האגודה האמריקאית למתמטיקה. בתקופת המלחמה הקרה הוא היה חריג בכך ששמר על קשר עם עמיתים מברית המועצות. הוא ניצל קשרים שהיו לו כדי להבריח מתמטיקאים רוסים למערב. כך למשל בתחילת שנות ה-80 החליט על דחיית הקונגרס הבינלאומי של המתמטיקאים בוורשה, כמחאה על כליאת מתמטיקאים רוסים, ובעקבות כך הם שוחררו. זכה בפרס סטיל עבור ספרו "Strong rigidity of locally symmetric spaces" מ-1973. בשנת 2013 פורסם כי מוסטוב זכה בפרס וולף. בנימוקי השופטים נכתב אודותיו: "תרם תרומה מהותית וחלוצית לגאומטריה ולתאוריית חבורת לי. הישגו המפורסם ביותר בתחום זה הוא הגילוי של תופעת הנוקשות החדשה לחלוטין בגאומטריה: משפטי הצפידות החזקה. משפטים אלה הם חלק מההישגים הגדולים ביותר במתמטיקה במחצית השנייה של המאה ה-20... עבודתו של מוסטוב כוללת מגוון מסחרר של תחומים מתמטיים. מתמטיקאים מעטים יכולים להתחרות עם רוחב היריעה, העומק והמקוריות של עבודותיו." ג'ורג' מוסטוב, באתר פרויקט הגנאלוגיה במתמטיקה ג'ורג' מוסטוב, באתר MacTutor (באנגלית) ג'ורג' דניאל מוסטוב, באתר החברה האמריקאית המתמטית עופר אדרת, להגיע להארה ברמזור האדום, באתר הארץ, 11 במאי 2013 ג'ורג' מוסטוב, באתר "Find a Grave" (באנגלית) Helgason, Sigurdur (1975)."Review: Strong ridigidity of locally symmetric spaces, by G. D. Mostow". Bull. Amer. Math. Soc. 81 (3, Part 1): 509–514.. פרופסור ג'ורג' ד. מוסטוב George d.Mostow, אתר קרן וולף.
מריס ליאפה

מריס ליאפה (ברוסית: Марис Лиепа; ‏ בלטבית: Māris Rūdolfs Liepa; ‏(27 ביולי 1936, ריגה - 26 במרץ 1989, מוסקבה) היה רקדן בלט סובייטי ממוצא לטבי. בשנת 1976 הוענק לו תואר האמן העממי של ברית המועצות ובשנת 1970 הוא זכה בפרס לנין. בשנות ה-60 וה-70 של המאה ה-20 היה ליאפה בין הרקדנים הבולטים בתיאטרון בולשוי. מריס ליאפה נולד בריגה. אביו היה בצעירותו זמר במקהלה בעיר ליאפייה וכאשר המשפחה עברה לריגה עבד בתיאטרון לאופרה ובלט בריגה. מריס היה ילד חולני ובמטרה לחזק אותו הילד נשלח לבית ספר לריקוד. מורי בית הספר היו רקדני סגל תיאטרון בלט והם איפשרו לילד להשתתף בהופעות התיאטרון. במקביל ללימודי הריקוד, מריס ליאפה היה שחיין ואף זכה באליפות לטביה בשחייה. בשנת 1950 תלמידי בית הספר נשלחו למוסקבה לתחרות רקדנים צעירים. נבחרת בית הספר זכתה במקום הראשון בתחרות. בשנת 1953 אחד משופטי התחרות הזמין את מריס ליאפה ללמוד בבית הספר לבלט במוסקבה. לאחר שנתיים של לימודים השתתף ליאפה בהופעת סיום על במת תיאטרון בולשוי וזכה לשבחים. בשנת 1955 ליאפה התקבל לסגל בלט של האופרה הלאומית של לטביה. בשנת 1956 התיאטרון הגיע למוסקבה לסבב הופעות. ליאפה בלט בין הרקדנים ונשלח ביחד עם מאיה פליסצקאיה לסבב הופעות בהונגריה. בשנה זו הם אף התחתנו אך לזמן קצר בלבד. בקיץ 1957 ליאפה התקבל לסגל בלט של תיאטרון מוזיקלי במוסקבה והופיע על במתו במשך מספר שנים. בשנת 1960 ליאפה ביחד עם רקדני תיאטרון בולשוי הופיע בפולין. לאחר ההופעות הוא נקלט בתיאטרון בולשוי. במשך מספר שנים ליאפה רקד בבלטים שונים על במת תיאטרון בולשוי. החל משנת 1963 הוא התחיל ללמד בבית הספר לבלט במוסקבה. בשנת 1964 לתיאטרון הגיע כוריאוגרף חדש - יורי גריגורוביץ'. תחילה היחסים בינם היו תקינים. גריגורוביץ' שיבץ את ליאפה במספר הצגות חדשות ואף נתן לו תפקיד ראשי בבלט "ספרטק". עבור ריקוד בבלט זה ליאפה זכה בפרס לנין בשנת 1970. עם הזמן הצטננו היחסים בין גריגורוביץ' לבין ליאפה והרקדן לא קיבל תפקידים חדשים. לאור המצב, ליאפה החל להצטלם בסרטים ולהופיע על במת תיאטראות אחרות ברחבי העולם. במקביל, הוא למד בימוי והחל לביים בלט. ב-28 במרץ 1982 ליאפה הופיע בפעם אחרונה על במת תיאטרון בולשוי. למרות ההופעתו המוצלחת, המועצה האמנותית של התיאטרון בלחץ של יורי גריגורוביץ' החליטה שהרקדן כבר זקן ולא יכול להמשיך בהופעות. בשנת 1986 ליאפה רצה להקים להקת בלט חדשה בריגה, אך הדבר לא צלח. במרץ 1989 במוסקבה החלו עבודות להקמת תיאטרון חדש בו ליאפה היה צפוי להיות במאי ראשי. ב-27 במרץ 1989 מת ליאפה מהתקף לב. מאיה פליסצקאיה - הייתה אשתו הראשונה במשך תקופה קצרה בשנת 1956. בקורות חיים רשמיים של שניהם הדבר לא הוזכר כלל. מרגריטה ז'יגונובה - אשתו השנייה איתה ליאפה התגורר תקופה ארוכה ולזוג היו 2 ילדים, שניהם היו רקדני בלט בתיאטרון בולשוי. נינה סמיזורובה - אשתו השלישית במהלך שנות ה-80 גלינה ברז'נייבה - בת זוג של ליאפה במשך מספר שנים. בתו של ליאוניד ברז'נייב יבגניה שולץ - בת זוגו בשנות ה-70. לשניים יש בת משותפת. מדיה וקבצים בנושא מריס ליאפה בוויקישיתוף מריס ליאפה, במסד הנתונים הקולנועיים IMDb (באנגלית) מריס ליאפה, במסד הנתונים הקולנועיים KinoPoisk (ברוסית) אתר של קרן ליאפה מריס ליאפה בהופעה, סרטון באתר יוטיוב מריס ליאפה, באתר אנציקלופדיה בריטניקה (באנגלית) מריס ליאפה, באתר "Find a Grave" (באנגלית)
נועה לזר קינן

נועה לזר (נולדה ב-6 באוקטובר 1977) היא שחקנית, יוצרת ותסריטאית ישראלית. לזר קינן היא בעלת תואר ראשון באמנות רב תחומית, סוציולוגיה ואנתרופולוגיה בהצטיינות יתרה מאוניברסיטת תל אביב. היא הופיעה בסדרות הטלוויזיה: טוב שבאת בערוץ 10, בתפקיד אורח בסדרה פולישוק, החברים של נאור. היא מופיעה בסדרה "חברות" ששודרה בערוץ 10 בהשתתפותן של: ליטל שוורץ, לירית בלבן ולירון וייסמן. לזר קינן גם כותבת לסדרות טלוויזיה: בשנת 2008 כתבה לזר קינן לעונה השנייה של דני הוליווד ב-yes. ולסדרה תנוחי המשודרת בהוט 3. לזר קינן כותבת גם לתיאטרון. היא כתבה את המחזה עץ לימון על פי הסרט עץ לימון שביים ערן ריקליס. בשנת 2012 יצא ספרה "תרנגולת וביצה" המיועד כספר מתנה עבור נשים בהיריון ויולדות, אותו כתבה על הריונה הראשון. בשנת 2014 השתתפה בסדרת הנעורים "שכונה" בה גילמה את גיתית, מנהלת מסעדה באתר גולף. בשנת 2016 הוקרן לראשונה סרט אימה ישראלי בהשתתפותה, בשם "ילדי הסתיו". כמו כן, באותה שנה דיבבה את פטרישיה בסרט "ברבי: יחידת הריגול". נועה לזר קינן נשואה לשחקן, התסריטאי והיוצר רותם קינן והם הורים לשניים. נועה לזר קינן, במסד הנתונים הקולנועיים IMDb (באנגלית) נועה לזר קינן, במסד הנתונים הקולנועיים KinoPoisk (ברוסית) נועה לזר קינן, בארכיון הבימה
יום חמישי השחור (פירושונים)

האם התכוונתם ל... יום חמישי השחור – 24 באוקטובר 1929, שבו קרסה הבורסה לניירות ערך בניו יורק, קריסה שסימנה את תחילתו של השפל הגדול יום חמישי השחור (1914) – 17 בדצמבר 1914, שבו החל גירוש פתאומי של נתינים זרים מארץ ישראל, ובהם כ-700 יהודים שגורשו למצרים מתל אביב ומיפו יום חמישי השחור (גואטמלה) – 24 ביולי 2003, שבו התרחשו מהומות בגואטמלה סיטי במחאה על החלטת בית המשפט למנוע מהנשיא לשעבר אפראין ריוס מונט להתמודד בבחירות לנשיאות יום חמישי השחור (סרט) – סרט צרפתי מ-1974
פני (פירושונים)

האם התכוונתם ל... פני – מטבע קטן בערכו הקיים (או שהיה קיים בעבר) במספר מדינות דוברות אנגלית פני (המפץ הגדול) – דמות בסדרת הטלוויזיה "המפץ הגדול" ציקלופדיית פני – אנציקלופדיה רבת-כרכים בשפה האנגלית שיצאה לאור במאה ה-19 אישים: ג'ו פני (אנ') – שחקן אמריקאי לורי פני – בעלת טור ומחברת ספרים אנגלייה קירק פני – כדורסלן ניו זילנדי פנים פן
ועד ההצלה של יהודי אתיופיה במחנות הפליטים בסודאן

ועד ההצלה של יהודי אתיופיה במחנות הפליטים בסודאן הידוע יותר בכינוי "קומיטי" (אמהרית: ኮሚቲ - "ועד"; תעתיק: "כּוֹמִיתֵי") הייתה קבוצה של אקטיביסטים שפעלו בין השנים 1991-1979 תחת המוסד והסוכנות היהודית במחנות הפליטים בסודאן במהלך עלייתה של ביתא ישראל דרך סודאן. פעילי הקומיטי כללו יהודים, נוצרים ומוסלמים מקרב הפליטים בסודאן, וכן יוצאי אתיופיה מישראל. שורשי הקומיטי נטועים בפעולות שנעשו במהלך 1979, בראשית מבצע אחים ומבצע אליהו, על ידי פרדה אקלום שגויס על ידי המוסד ובצוות האגודה האמריקאית למען יהודי אתיופיה שכלל את ברוך טגניה וביל הלפרן שהסתמכו על מכרים וחברים יהודים, נוצרים ומוסלמים והקימו רשת שאיתרה את היהודים במחנות, מצאה מקומות מסתור ודאגה להם עד להוצאתם מסודאן. לאחר מכן, ולאור מספרם הגדל של היהודים במחנות, המוסד והסוכנות גייסו מתנדבים יוצאי אתיופיה בישראל שנשלחו למחנות. פעולות הקומיטי כללו שליחתם לאתיופיה ועידוד היציאה לסודאן, הדרכה של היוצאים, החבאת מזון ומים בדרכים למחנות, חלוקת מזון, מים וכסף, איתור יהודים שהגיעו למחנות וארגון המועמדים לעלייה. בתחילת מבצע משה התגלו חילוקי דעות קשים בין בכירי הקומיטי לבין הנציג הישראלי שנשלח למבצע, זכריה יונה, שבסופם הבכירים נשלחו אל מחוץ לסודאן ומונתה הנהלה חלופית על ידי יונה. הקומיטי פורקה עם סיום מבצע אחים במהלך מרץ 1991. עם סיום העלייה התגלו מקרי שחיתות בקרב חלק מהפעילים שכללו הקדמת עלייה תמורת מין, אונס ואיומים. רבים מהם קיבלו ואיומים על חייהם, ונשלחו על ידי המוסד לגור בחו"ל מבלי שישפטו. מיכה פלדמן, יציאת אתיופיה, הסוכנות היהודית לארץ־ישראל, 1998 Louis Rapoport, Redemption song: the Story of Operation Moses, Harcourt Brace Jovanovich, 1986 ישיבת ועדת העלייה, הקליטה והתפוצות, ועד ההצלה של יהודי אתיופיה במחנות הפליטים בסודן, הכנסת השש-עשרה, 28 ביולי 2008 Rapoport, Redemption song, p. 74 Rapoport, Redemption song, p. 79 Feldmann, On Wings of Eagles, pp. 40-45 Feldmann, On Wings of Eagles, pp. 90-91 Feldmann, On Wings of Eagles, pp. 92-94
פנחס מונדשיין

הרב פנחס מונדשיין (נולד בב' באייר ה'תשכ"ז, 12 במאי 1967) הוא דיין בבית הדין הרבני האזורי נתניה, ומחבר סדרת הספרים 'שערי עיון', בעבר שימש כר"מ בישיבת מרכז הרב. נולד בירושלים לרב פרופ' אהרן מונדשיין, שהיה אז אברך בישיבת מרכז הרב ותלמידם של הרב הנזיר ושל הרב בצלאל ז'ולטי (לימים הוציא לאור שיעורים של שניהם). דודו היה ההיסטוריון וחוקר החסידות הרב יהושע מונדשיין. למד בישיבה התיכונית שעלבים, והחל משנת ה'תשמ"ד בישיבת מרכז הרב, שאותה לא עזב מאז. התקרב לראשיה הרב אברהם אלקנה שפירא והרב שאול ישראלי (לאחר פטירתו השתתף הרב מונדשיין בעריכת ספרו על מסכת בבא-קמא). היה מקורב גם לרב יהודה גרשוני, שאתו למד מספר שנים בחברותא בביתו ואף הוסמך על ידו להוראה. למד גם אצל הרב זלמן נחמיה גולדברג וגם על ידו הוסמך להוראה. בשנת תשנ"ב הוסמך על ידי הרב אברהם אלקנה כהנא שפירא והרב מרדכי אליהו. קודם נישואיו גר בבני-ברק בשכנות לרב אברהם גניחובסקי, ראש ישיבת טשיבין, שאיתו למד בשבתות. היה הולך בקביעות לשיעוריו של הרב ישראל זאב גוסטמן. סגנון לימודו הושפע בעיקר משיטת העיון של הרב נחום פרצוביץ, ובשיעוריו הוא מרבה להביא מדבריו. בשנת תשנ"ד החל לשמש כראש הכולל של הגרעין התורני ביבנה, מן הגרעינים הראשונים. במקביל היה 'נושא ונותן' בישיבת מרכז הרב. בשנת תשנ"ז התמנה על ידי ראש הישיבה הרב אברהם אלקנה שפירא, לר"מ בישיבה. הוא מסר בה גם שיעורי אמונה. ועמד בראש מסלול לאברכים ללימוד גמרא ושו"ע בעיון עד שנת ה'תשע"ט עת נבחר לכהן כדיין. בשנת תשס"ג הוסמך לדיינות ושימש מספר שנים בהתנדבות כדיין בביה"ד לדיני ממונות בראשות הרב דב ליאור. מאלול תשע"ה ועד אלול תשע"ח מסר שיעור כללי בגמרא ובאמונה בישיבת ההסדר ראשון לציון. באלול תשע"ח נבחר לדיין בבית הדין הרבני האזורי נתניה. מתגורר בשכונת גבעת שאול בירושלים, נשוי לרחל ולהם שבעה ילדים. הרב מאיר שמחה - עורך ספרי אביו, ראש כולל של ישיבת מרכז הרב ביישוב רבבה וחוקר במכון נזר דוד. שלמה הוא מחבר הספרים 'תענה אמונים', 'אור עולם' ועוד. חתן חידון התנ"ך למבוגרים לשנת ה'תשפ"ג. יונתן - חתנו של הרב אלישיב ברלין, ר"מ בישיבת ירושלים לצעירים (בנו של מוסא ברלין). בשנת תשע"ב התחיל להוציא את שיעוריו לאור בסדרת ספרים הנושאת את השם 'שערי עיון'. הסדרה מונה שבעה ספרים, על מסכתות פסחים, קידושין, יבמות, גיטין, בבא קמא ובבא מציעא (שני כרכים). בספריו, כמו בשיעוריו, הוא מדקדק בדברי הגמרא והראשונים ובהגדרת המושגים. לספר מצורפות הסכמותיהם של הרב יהודה גרשוני, הרב אברהם אלקנה שפירא, הרב יעקב שפירא והרב זלמן נחמיה גולדברג. גם בשיעורי האמונה הוא מדגיש כי יש להקפיד על דיוק בהגדרות ובמונחים; ומאידך להבחין בזוויות השונות שבהם עוסקים הדברים, מתוך שאיפה להכלילם למשנה אחת ולא למהר לראותם כמחלוקת. הרב רפאל שנור - רבה של שכונת מעלה הזיתים. הרב יוני לביא - מנהל מוקד חברים מקשיבים ומרצה בענייני יהדות וחינוך. הרב יוני דון יחיא - רב המושב הזורעים ור"מ בישיבת נתיב טפחות. הרב יצחק זעפרני רב קהילה ור"מ בישיבת ההסדר ראשון לציון מדיה וקבצים בנושא פנחס מונדשיין בוויקישיתוף שיעורי הרב מונדשיין באתר ישיבה הרב יונתן דון-יחיא, עומק הפשט - ביקורת על סדרת הספרים שערי עיון, 'מקור ראשון' הרב פנחס מונדשיין, עם סנדלים וחיוך, לזכר הרב שמואל אקשטיין, מתוך מוסף 'שבת' בעיתון מקור ראשון מאמרים מתוך אתר ישיבת מרכז הרב שיעורים של הרב מונדשיין, יוטיוב פנחס בן אהרן מונדשיין (1967-), דף שער בספרייה הלאומית שיעורי וידאו שהרב מסר בנוף איילון. נבחרו 24 דיינים חדשים, באתר ערוץ 7
חופית לבנה

חופית לבנה (שם מדעי: Calidris alba) היא מין של עוף מהסוג חופית ממשפחת החרטומניים. אורכה של החופית הלבנה כ-18 עד 20 ס"מ, ומשקלה כ-40 עד 100 גרם. בעת הנדידה היא יכולה כמעט להכפיל את משקלה. החופית הלבנה מתרבה בקוטב הצפוני, ונודדת לטווחים ארוכים, עד לדרום אמריקה, דרום אירופה, אפריקה ואוסטרליה. בחורף היא חברתית מאוד, ומתקבצת בלהקות גדולות בחופים. היא שונה במראה ממיני חופיות אחרים, לכן סווגה בעבר כסוג נפרד - Crocethia; . עם זאת, מחקרים אחרונים קבעו, כי יש לה קירבה גנטית מספקת למיני חופיות אחרים מהסוג Calidris על מנת להיכלל בסוג זה. כמשתמע משמה, רוב גופה של החופית הלבנה לבן. כנפיה מנומרות בצבע חום עדין, מקורה העבה שחור ועיניה שחורות. התנהגות אופיינית לחופית הלבנה היא ריצה לאורך חופים עם תנועת רגליים המזכירה דיווש, ועצירה על מנת לתפוס חרק. החופית ניזונה בעיקר מסרטנים ומחסרי חוליות ממינים שונים. באביב, החופיות הנודדות לדרום אמריקה ניזונות ממספר עצום של ביצי סרטן זנב-חרב במפרץ דלאוור. באביב, חלק מהחופיות מגיעות לאזורי הרבייה שלהן באזור הארקטי, שם הנקבות מטילות 3–4 ביצים. באזור הארקטי החופיות ניזונות בעיקר מחרקים ומחומרים צמחיים. מדיה וקבצים בנושא חופית לבנה בוויקישיתוף חופית לבנה, באתר ITIS (באנגלית) חופית לבנה, באתר NCBI (באנגלית) חופית לבנה, באתר Animal Diversity Web (באנגלית) חופית לבנה, באתר האנציקלופדיה של החיים (באנגלית) חופית לבנה, באתר Internet Bird Collection (באנגלית) חופית לבנה, באתר GBIF (באנגלית) חופית לבנה, באתר אנציקלופדיה בריטניקה (באנגלית) חופית לבנה באתר הרשימה האדומה של IUCN מרתה הולמס ומייקל גנטון, חיים מופלאים, כנרת ראו בוויקיפדיה האנגלית. ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
אלכסנדר ונדרמונד

אלכסנדר-תאופיל וַנְדֶרְמוֹנְד (בצרפתית: Alexandre-Théophile Vandermonde;‏ 28 בפברואר 1735 - 1 בינואר 1796) היה מתמטיקאי צרפתי, מוזיקאי וכימאי. נולד ומת בפריז. הוא ידוע בעיקר בשל מטריצת ונדרמונד (בעברית היא נקראת לעיתים מטריצת ונדרמונט) ומציאת הדטרמיננטה שלה, באלגברה ליניארית. ונדרמונד נולד בפריז, שם התחנך בבית ספר מקומי. הוא למד באוניברסיטת וינה, והיה כימאי בתחילה כמקצועו. לאחר מכן פנה אל ענף המתמטיקה. חוץ מעיסוקו כמתמטיקאי וככימאי, נהג לנגן על כינור, ואף הופיע בפני חוג חבריו הקרובים ובמספר חתונות בודדות. ונדרמונד מת בתחילת שנת 1796 בבית משפחתו שבפריז. מטריצת ונדרמונד Jacqueline Hecht, Un exemple de multidisciplinarité : Alexandre Vandermonde (1735-1796), Population, 4, 641-676, INED, Paris, 1971. אלכסנדר ונדרמונד, באתר MacTutor (באנגלית) ערך זה הוא קצרמר בנושא אישים ובנושא מתמטיקה. אתם מוזמנים לתרום לוויקיפדיה ולהרחיב אותו.
משמרת כלב

משמרת כלב (באנגלית: Dog watch) היה הכינוי בשפת הימאים באנגלית של משמרת 16:00-20:00 (ארבע עד שמונה אחר הצהריים) באונייה. פרק זמן זה נחלק לשניים, משמרת כלב "הראשונה" מ-16:00 עד 18:00 ומשמרת כלב "האחרונה" מ-18:00 עד 20:00 (לא קיימת משמרת כלב "שנייה"). אורך כל אחת ממשמרות אלה הוא מחצית מאורכה של משמרת רגילה. שיטת חלוקה זו הייתה נהוגה בצי המלכותי הבריטי לפחות מן המאה ה-17. מקור השם אינו ידוע. על פי גרסה אחת נקראת המשמרת על שמו של סיריוס, המוכר גם בשמו העממי "כוכב כלב". הסיבה לכך היא, כי סיריוס הוא הכוכב הראשון המתגלה במשמרת כלב הראשונה. לאמיתו של דבר, זמן זריחתו של סיריוס משתנה עם תקופות השנה, כך שבשישה חודשים של השנה הוא נמצא בעת הזריחה מתחת לאופק. זאת ועוד, משמרת כלב הראשונה (1600-1800) מתבצעת בדרך כלל באור יום, אז הכוכבים אינם נראים. סטיבן מטיורין, גיבור סדרת הרומנים הימיים "אוברי-מטיורין" מאת פטריק או'בריאן משתמש במשחק מילים ואומר כי משמרת כלב נקראת כך משום שהיא "קצוצת זנב" (cur-tailed, שעשוע לשון עם curtailed), כלומר מקוצרת. סיבת הנהגתה של משמרת כלב הייתה מתן אפשרות לצוות לבצע בסבב את כל אחת מן המשמרות ביממה, כדי שקבוצה אחת מתוכם לא תעשה בכל לילה את המשמרת האמצעית. הפתרון הוא פיצול אחת המשמרות לשניים ויצירת מספר אי זוגי של משמרות בכל יממה. חלוקה זו איפשרה גם לשתי המשמרות לאכול את ארוחת הערב בשעה הרגילה. "Maths & DT". HMS-Victory.com. Retrieved 14 November 2012. "Workshop Hints: Ships Bells". The British Horological Institute. Retrieved 12 June 2011
ייחוס (תורת הקבוצות)

בתורת הקבוצות, ייחוס של נוסחה ϕ {\displaystyle \phi } לקבוצה A {\displaystyle A} הוא נוסחה המסומנת ϕ ( A ) {\displaystyle \phi ^{(A)}} המתקבלת מן הנוסחה המקורית לפי החוקים הבאים: אם ϕ {\displaystyle \phi } היא נוסחה אטומית אז ϕ ( A ) = ϕ {\displaystyle \phi ^{(A)}=\phi } . אם ישנן נוסחאות ψ , ζ {\displaystyle \psi ,\,\zeta } כך ש- ϕ = ψ ∗ ζ {\displaystyle \phi =\psi *\zeta } באשר ∗ ∈ { ∧ , ∨ , → } {\displaystyle *\in \{\wedge ,\,\vee ,\,\rightarrow \}} אז ϕ ( A ) = ψ ( A ) ∗ ζ ( A ) {\displaystyle \phi ^{(A)}=\psi ^{(A)}*\zeta ^{(A)}} . אם ישנה נוסחה θ {\displaystyle \theta } כך ש- ϕ = ¬ θ {\displaystyle \phi =\neg \theta } אז ϕ ( A ) = ¬ θ ( A ) {\displaystyle \phi ^{(A)}=\neg \theta ^{(A)}} . אם ישנה נוסחה τ {\displaystyle \tau } כך ש- ϕ = ∀ x τ {\displaystyle \phi =\forall _{x}\tau } אז ϕ ( A ) = ∀ x ∈ A τ ( A ) {\displaystyle \phi ^{(A)}=\forall _{x\in A}\tau ^{(A)}} . אם ישנה נוסחה δ {\displaystyle \delta } כך ש- ϕ = ∃ x δ {\displaystyle \phi =\exists _{x}\delta } אז ϕ ( A ) = ∃ x ∈ A δ ( A ) {\displaystyle \phi ^{(A)}=\exists _{x\in A}\delta ^{(A)}} . ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
Bananas

Bananas (בעברית: בננות) הוא אלבומה השבעה עשר של להקת הרוק הבריטית דיפ פרפל שיצא לאור בשנת 2003. זהו האלבום הראשון בו השתתף דון איירי כקלידן, כמחליף לחבר המייסד ג'ון לורד שפרש מהלהקה. האלבום הוקלט בלוס אנג'לס בין ינואר לפברואר בשנת 2003. למרות התעלמות יחסית של התקשורת, האלבום הצליח להגיע למקומות טובים במצעדים, בייחוד בארצות הברית ובאירופה. האלבום קיבל ביקורות חיוביות, ואתר Allmusic העניק לו 4 כוכבים מתוך 5. הזמרת בת' הארט עושה קולות רקע בשיר "Haunted". השיר "Contact Lost" נכתב על ידי גיטריסט הלהקה סטיב מורס, לאחר ששמע את החדשות על אסון מעבורת החלל קולומביה. כל השירים נכתבו על ידי איאן גילן, רוג'ר גלובר, דון איירי, סטיב מורס ואיאן פייס, למעט היכן שצוין אחרת. דיפ פרפל איאן גילן - שירה רוג'ר גלובר - גיטרה בס סטיב מורס - גיטרה דון איירי - קלידים איאן פייס - תופים משתתפים נוספים פול בקמסטר - צ'לו בשיר "Haunted" בת' הארט - קולות רקע בשיר "Haunted" מייקל בראדפורד - גיטרה בשיר "Walk On" מידע על האלבום Bananas באתר MusicBrainz מידע על האלבום Bananas באתר AllMusic האלבום Bananas באתר Discogs האלבום Bananas באתר ספוטיפיי באתר αCharts.us באתר Guitarsite ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.